polyglot-tagger/wikipedia-language-snippets-filtered huggingface dataset:
ගණය අතිශයින් පාරවංශික ගණයක් බැවින්, මෙම විශේෂය තවුදරටත් එම ගණය යටතේ රැඳවිය හැකි ද යන්න අවිනිශ්චිත ය. මෑතකාලීන අධ්‍යනවල තුළ එය ඇතුළත් නොකෙරුණ ද, එහි බාහිර ස්වරූපය අනුව පෙනීයන්නේ මෙම පක්ෂීන් ගණයේ දර්ශීය විශේෂය වන යුරෝපීය ශාරිකාවාට සමීපත්වයක් නොපෙන්වන බවයි. එසේම බොහෝවිට යටතේ ඇතුළත් කෙරෙන විශේෂ සාමාන්‍යයෙන් මෙම විශේෂ අතරට ඇතුළත් නොකෙරේ. ‍බොහෝ වර්ගීකරණ අධිකාරීත්වයන් විසින් මෙම විශේෂ එයටම අනන්‍ය ගණයට ඇතුළත් කොට ඇත.
මෙම පක්ෂියාගේ වැඩුණු සතුන් සෙන්ටිමීටර 22ක් පමණ දිගැති අතර, සිරුරේ ඉහළ කොටම දීප්තිමත්-කොළ පැහැති අඳුරු අළු වර්ණයක් ගන්නා අතර, පහළ කොටස් සුදු පැහැයට හුරු ය. හිස සිරුරේ පහත කොටස්වලට වඩා ලා පැහැයෙන් යුක්ත ය. ස්ත්‍රී පුරුෂ පක්ෂීන් දෙදෙනාම පෙනුමින් සමාන නමුත්, නැහැඹි පක්ෂීන් අඳුරු පැහැ වන අතර, ඔවුන්ගේ ඉහළ පෙදෙස දුඹුරු පැහැයක් ද, පහළ පෙදෙස් අළු පැහැයක් ද ගනියි.
වතසුදු ශාරිකාවා, යනුවෙන් හැඳින්වෙන්නේ ශාරිකා කුලයට අයත් පක්ෂියෙකි. මෙම පක්ෂියා ශ්‍රී ලංකාවට ආවේණික නේවාසික පක්ෂියෙකි. දිගු කාලයක් පුරා මෙම පක්ෂියා . ලෙස වරදවා වටහාගෙන තිබිණි. එම විශේෂය අනතුරුව රතු-හොටැති ශාරිකාවාගේ කනිෂ්ඨ පර්යාය නාමයක් ලෙස හඳුනා ගැනිණි .
ශ්‍රී ලංකාව තුළ මෙම පක්ෂියා සිංහල බසින් හිස සුදු ශාරිකාවා, හිස සුදු මයිනා වැනි නම්වලින් ද හඳුන්වයි. මෙම පක්ෂියා ඉංග්‍රීසි බසින් - නම් වේ.
මේ අතර ඔහුගේ හැකියාවන් පිළිබද යළිත් ජනතාව අතර කතාබහ ඇතිවිය.1910 දී ඔහුගේ හැකියාවන් පිළිබද වාර්ථාවක් පුවත්පත්වල පළවිය.වාර්තාකරු කේසි මුණගැසී ඔහු හා සාකඡ්චා කිරීමේදී කේසි කියා සිටියේ තමා තමා ගැඹුරු නින්දකට වැටෙන බවත් එම අවස්ථාවේදී මෙසේ කියවීම් සිදුකරන බවත් එය සාමාන්‍ය රාත්‍රී නින්දකට වඩා වෙනස් බවත්ය.මේ පිළිබද පරීක්ෂාකල වෛද්‍යවරුන් මේ මෝහන නිද්‍රාවක් බවත් එහිදී උඩුසිත නින්දට ගියද යටිසිත අවධිව පවතින බවත් ඔහු ප්‍රතිකාර ලබාදීම සිදු කරන්නේ යටිසිත මගින් බවත්ය.
1902 දී කේසිට පොත් සාප්පුවක රැකියාවක් ලැබිණ. එහෙත් ඔහුට හදිසියේ ඇතිවූ කථනාබාධයක් නිසා රැකියාව අහිමිවූ අතර ලේන් ගේ සහයෙන් එම ආබාධය සුවකර ගැනීමට කේසිට හැකිවිය,කේසි සතු ස්වං මෝහන හැකියාව නිසා ඇතමුන් ප්‍රතිකාර ලබාගැනීමට කේසි වෙත පැමිණි අතර ඔවුන් කේසිට මුදල් ආදාර ලබාදුන්හ.එහෙත් කේසි තම හැකියාව මුදලට විකිණීමට සිදුවීම ගැන කනස්සල්ලෙන් පසුවිය.අවසානයේ ඔහුට එක්තරා වෙළද ආයතනයක රැකියාව ලැබිණ.එතැන් පටන් ඔහු තම ප්‍රතිකාර සදහා මුදල් අයකිරීම නවතා දැමීය.
ලැමර් විසින් කේසිගෙන් කර්මය හා පුනර්භවය පිළිබද තොරතුරු විමසූ අතර තමා දැනසිටි තොරතුරු හා කේසි සදහන් කරන තොරතුරු සංසන්දනය කරමින් අධ්‍යනය කළේය. ලැමර් තමන් විසින් අධ්‍යනය කර දැනසිටි අධිභෞතික විශ්වාසයන් පිළිබද කේසිට ප්‍රකාශ කලේය. ලේන් හමුවීමට වසර 12 පමණ පෙර සිටම කේසී අතීත ජන්මයන් පිළිබද විස්තර ඇතැම්විට පවසා තිබිණ.1911 අප්‍රියෙල් 22 දින කේසි අතීත ජන්මයන් ගැන පවසා තිබිණ.කෙසේ වෙතත් කේසිගේ කියවීම් නිසි පරිදි සටහන් කිරීම අරභා ඇත්තේ 1923 න් පසුවය.
1901 දී හාට් නමින් හඳුන්වනු ලැබූ මෝහන සංදර්ශන ශිල්පියෙකු කේසිට මුණගැසෙයි.හාට් වෙතයන සේසි ඔහුගෙන් මෝහන ප්‍රතිකාර ලබාගනී.හාටි විසින් කේසිව මෝහනයට පත්කළ අවස්තාවේදී කේසිට පෙර පරිදි සාමාන්‍ය අයුරින් කතා කිරීමට හැකිවිය.කෙසේ නමුත් මෝහන නිද්‍රාවෙන් පසුව නැවත පියවි සිහිය ලැබූ කේසිට කථනාබාධය පෙරපරිදිම පැවතින.හාට් නැවත නැවත උස්සාහ කරද කේසිගේ ආබාධය සුවකර ගැනීමට නොහැවිය.මේ අතර හාට් ද නගරයෙන් පිටවූ බැවින් තවදුරටත් ප්‍රතිකාරකරගැනීමට කේසිට නොහැකිවිය.
කේසිගේ ව්‍යාපාර කටයුතු ඉතා හොදින් කරගෙන යාමට මෙම අවදියේ ඔහුට හැකිවිය.ඔහුගේ ව්‍යාපාර කටයුතු සදහා පවුලේ අයගේ සහයද නොඅඩුව ලැබුනි. ව්‍යාපාර කටයුතු වලට අමතරව කේසිගේ ස්වංමෝහන ප්‍රථිකාර සදහාද ඔහු කාලය යොදවා ගත්තේය.ඔහුගේ මෝහන ප්‍රතිකාර සදහා ඔහුගේ භාර්‍යාව වැඩිමහල් පුතු ද උපකාර කළෝය.මෙතෙක් කියවීම් සටහන් තැබූ ලේන් වෙනුවට ඔවුන් කේසිගේ කියවීම් සටහන් තැබීය.මීට අමතරව ග්ලැඩී ඩේවිඩ් නම් ලේඛම් වරිය විසින්ද කේසිගේ කියවීම් සටහන් තැබීය.
කේසි හා ඔහුගේ බිරිඳට ඔවුන්ගේ දෙවන පුතුට නිසි ප්‍රතිකාර ලබාදීමට නොහැකිවීමෙන් එම දරුවා මියගියේය.මෙයින් පසු කේසිගේ බිරිඳට ක්ෂ්‍යෙරා්ගය වැළදින.මෙම කාලයතුල කේසිය මෝහන ප්‍රතිකාර සිදුකිරීම පවා සිදුකල නොහැකිවිය.ඒ ඔහු දැඩිලෙස මානසිකව ඇදවැටීසිටි නිසාය.ඔහු සේවයකල ආයතනයේ ප්‍රධානියාද තමාට වංචා කරමින් රෝගීන්ගෙන් මුදල් ඉපයූබව දැනගත් කේසි වහාම එම ආයතනයෙන් ඉවත්වී සෙල්මා ඇලබාමා නම් වෙනත් ඡායාරූපශාලාවක සේවයට එක්විය
කේසි 1903 ජුනි 17 දින විවාහ දිවියට පත්විය.කේසිගේ භාර්‍යාව කේසිගේ ස්වං මෝහන ප්‍රතිකාර තවදුරටත් සිදුකරනවාට අකමැතිවිය.ඇගේ තීරණය නිසා කේසි බලවත් සේ කණගාටුවට පත්විය.මේ අතර කේසි සතු අපූර්ව ස්වං මෝහන හැකියාව පිළිබද අලි ලේන් විනිසුරුවරයෙකු හා මාධ්‍යෙව්දියකුට පැවසීය.ඔවුන් හා ලේන් විසින් කේසිට රජයේ වෛද්‍ය ආයතන දැනුවත් කරනලෙස බලකැරිණි.පසුව කේසි වෛද්‍ය හමුවකට සහභාගීවිය.
1900 කේසි තම පියාගේ ව්‍යාපාරයන් දියුණුකර ගැනීමට උදවු කිරීමට යොමුවිය.කෙසේ වෙතත් අවාසනාවන්ත ලෙස කේසිට කතා කිරීමේ අපහසුතාවයක් අතිවිය. එබැවින් ඔහුට තවදුරටත් තම පියා සමග ව්‍යාපාර කටයුතු කරගෙනයාමට නොහැකිවිය.ඔහුට යලිත් නිවසටවී සිටීමට සිදුවිය.මෙම අවදියේදී ඔහු ගේ සිත ඡායාරූප ශිල්පය කෙරේ ඇදී ගියේය.ඡායාරෑප ශිල්පය උගත් ඔහු හොප්ස්විල්හි ඡායාරෑපශාලාවක සේවයට බැඳින.
1923 දී ධනවතෙකු හා උගතෙකුවූ ආතර් ලැමර් නම් විද්වතෙක් කේසි හමුවීමට පැමිණේ.ලැමර් කෙසිට ඔහුගේ කියවීමවල දාර්ශනික වටිනාකම් සොයාබැලීමට යොජනා කළේය. කේසි ස්වං මෝහනයට පත්ව කේසිගේ අතීත ජන්මයන් පිළිබද විස්තර කළේය.ලැමර් මෙහිදී ස්වං මොහනයට පත් කේසිගෙන් ජොතිෂ්‍ය කර්මය හා පුනර්භවය වැනි අධි මනෝවිද්‍යාත්මක කරුනු අසා දැනගත්තේය.ලැමර් ඒ සියල්ල සටහන් කරගත්හ.
කේසි තම කියවීම් සුවකිරීමේ පරමාර්තයෙන්ම වැඩිදුරටත් කරගෙන ගියේය. මීට අමතරව ඔහු සුවකිරීම් සදහා පාලජම්බුල කිරණ ආහාර සම්භාහන ප්‍රතිකාර ක්‍රසද අත්හදා බැලීය.පසුව කේසිට ඇමරිකානු වෛද්‍ය සභාවේද අනුමැතිය ලැබිණ.ඒ 1925 දීය.දිනක් කේසි මෝහන නිද්‍රාවේ සිටියදී තමාට වඩාත් සුදුසු පෙදෙසක් ලෙස වර්ජිනියා වෙරළ තීරය පිළිබද කරුණු හෙළිකළේය.
1906 හා 1907 අතර කාලයේදී ඔහු සේවයකල ඡායාරූප ශාලාව ගින්නකින් විනාශවී ගියේය.1907 දී ඔහුට පුතකුද ලැබිණ.තම ව්‍යාපාර බංකොලොත් වුවද 1909 වනවිට තම ණයතුරුස් වලින් නිදහස්වීමට කේසිට හැකිවිය.මේ සදහා ඔහුගෙන් ප්‍රතිකාර ලබාගෙන සුවවූ පුද්ගලයන් හා ඥාතීන් උපකාර කලෝය.පසුව ඔහු වෙනත් ඡායාරූප ආයතනයක සේවයට බැඳින
කේසිගේ ඥාතින් විසින් නගරයේ ඡායාරූපශාලාවක් විවෘත කල අතර ඔහු එහි සේවයට ගියේය.මේ අතර ඔහු තම ප්‍රතිකාරද සිදුකරගෙන ගියේය.වෛද්‍යවරුද ඔහුගේ අපූරු හැකියාව පිළිබද පර්යේෂණ සිදුකරගෙන ගියහ.එහෙත් වෛද්‍ය පරීක්ෂණ අතරතුර සිදුවූ භයානක අද්දැකීම් නිසා ඔහු තවදුරටත් වෛද්‍ය පරීක්ෂණ සදහා සහාය දැක්වීම නවතා දැමීය
ලැමර්ට කේසිගේ දිවැස් හැකියාව පිළිබද තොරතුරු තවදුරටත් දැනගැනීමට අවශ්‍යවිය,ඒ අතර කේසිගේ සුවකිරීමේ සංවිදානයට මුල්‍යමය පරිත්‍යාගයන් කිරීමටද ලැමරි පසුබට නොවීය.එහෙත් පසුව ලැමර්ටද ආර්ථික අපහසුතා ඇතිවිය.කේසි තම කියවීම් සමගින් පුනරුප්පත්තිය පිළිබද කරුනු සනාථ කළේය.
මෙම අවධියේදී බොහෝ දෙනා කේසිවෙත පැමිණ ප්‍රතිකාර ලබාගත්හ.කෙසේ වෙතත් ඇතැම් කියවීම් දෝෂ සහගතවිය.වෛද්‍යවරු ඔහුගේ ප්‍රතිකාර ක්‍රම ගැන වාද කළහ.මේ අතර ඔහුට මෝටල් බ්ලූමෙන්තල් නම් තරුණ ව්‍යාපාරිකයෙකු හමුවේ.මෙම තරුණයා කේසිගේ කියවීම් පිළිබඳ දැඩි උනන්දුවක් දැක්වීය.
එඩ්ගා කේසි 1877 මාර්තු 18 දින ඇමරිකාවේ කෙන්ටුකි ප්‍රාන්තයේ හොප්කින්සි්වෙල් ග්‍රාමයේ උපත ලැබීය. සහෝදර සහෝදරියන් හයකගෙන් යුත් ගොවි පවුලක දරුවකු විය.කේසි ඉගෙනුමට දක්ෂ නොවු අඩු බුද්ධිකින් යුතුවිය.කුඩා කාලය නිතර රෝගී තත්වයන්ගෙව් පෙළෙමින් ගතකළේය.
1893 දෙසැම්බර් මාසයේදී කේසි පවුල කෙන්ටුකි ප්‍රාන්තයේ හොප්ස්කින්විල්හි නිරිත දිගට සංක්‍රමණයවිය.මෙම අවිධියේ දී කේසි අටවන ශ්‍රේණියේ ඉගෙනගනිසින් සිටි අතර ඔහුට අසාමන්‍ය ගුප්ත බලය මෙම අවදියේදී ලැබින, .
නමවන ශේණියේ ඉගෙනගන්න අතර ඔහුගේ අධ්‍යාපනය අතහැර පාසැල් දිවියට සමුදීමට සිදුවූයේ තම පවුල පෙළුන උග්‍ර ආර්ථික අර්බුද නිසාය. එයින් පසු තම පවුලේ බර කරටගත් ඔහු රැකියාවල නිරතවෙමින් තම පවුලේ යුතුකම් ඉටුකළේය.
කේසිගේ ස්වං මෝහන ප්‍රතිකාර වල ස්වර්ණමය යුගය වර්ජීනියා වෙරළ සමයයි.මෙම අවධිය ආරම්භ වන්නේ 1952 වසරේ සිටය.මෙම අවධියේදී ඔහු වෘත්තීය අධ්‍යාත්මවේදියෙකු ලෙස පෙනී සිටී.ඔහුගේ සහයට සහායකයින්ද කිහිප දෙනෙක්විය.
මේ අතර ඔහු ඉරිදා දහම් පාසලේ දරුවන්ට බයිබල් පාඩම හා ක්‍රිස්තු දර්මය ඉගැනිවීය,ඔහුගේ අසීමිත හැකියාව නිසා මුළු බයිබලයම කියවා මතකතබා ගැනීමට හා අන් අයට ඇසෙන සේ කියවීමටද හැකියාව තිබින,
1892 වනවිට කේසිගේ පංතිභාර ගුරුවරයා ඔහු තමාගේ දක්ෂතම සිසුවා බව පැවසීය.මෙයින් කේසිගේ පියා දැඩි උද්දාමයකට පත්වූ අතර තම පුතුගේ දක්ෂතා පිළිබද ආඩම්බරවිය.
රයිගම් කෝරළය නිර්මානය වන්නේ පත්තු හයකිනි. නැගෙනහිර රයිගම් කෝරළය හැදින්වූයේ හිරඤ්ඤ මළය නමින් වන අතර බටහිර රයිගම් කෝරළයේ පානදුර තොටමුණ පත්තුව හා තල්පිටි බද්ද පත්තුව අතීතයේ අනුරාධපුර යුගයේදී අයත්වූයේ පානබුන්න දනව්ව නොහොත් පානබුන්න රටටය. පානබුන්න යන ඓතිහාසික නාමය කාලයත් ව්‍යවහාරයෙන් පානදුර බවට පත්ව ඇත. වත්මන් පානදුර ප්‍රාෙද්ශීය ලේකම් කොට්ඨසය වසම් 72කින් සමන්විතවේ. මොල්ලිගොඩ සිට හොරේතුඩුව දක්වාද, මුහුදු වෙරළේ සිට එළුවිල දක්වාද විහිදෙයි.
මෙම උපුල්වන් දෙවියා හිංදු විෂ්ණු දෙවියා නොවන බව අවධාරනය කළ යුතුය. පෙර රජෙකු විසින් නාවිකයින් ගල්පරවලින් වන විපත් වලින් ආරක්ෂා කර ගනු පිණිස උපුල්වන් දෙවියන් උදෙසා දොළොස්මහේ පහන් පූජාවක් පැවැත්වුු බවත්, ද්‍රවිඩයින් විසින් මෙම පහන්ටැඹ බිදුව නිසා මෙම දනව්ව පානබුන්න දනව්ව වී යැයි කියවේ.
නමුත් රයිගම් කෝරළය හා රාජධානිය නිර්මානය වී ඇත්තේ මහා පරාක්‍රමබාහු රජ සමයේ රාජග්‍රාම ජංම ප්‍රෙව්නි වූ ගිරි වංශාභිජාත පළවන අලගක්කෝනාර ඇමතිවරයා විසිනි. මෙම රයිගම් කෝරළයට එකතු කරගන්නා ලද තොටමුණ පත්තුවට අමතරව පැපිලියාන දක්වා විහිදුණු ප්‍රෙද්ශයක්ව පැවත ඇත.
මෙහි එන තවත් විස්තරයක් වන්නේ නාවිකයන්ගේ පහසුව පිණිස පානදුරයේ තනවා පැවති පහන් ටැඹය. නටඹුන්වූ වෙහෙරක්ද, නටබුන් වූ සමුද්‍රරක්ෂක උපුල්වන් දෙවියන්ගේ දේවාලයක්ද පැවති බව කියවේ.
14 වැනි සියවසේ ගිරිවතලානේ හිමියන් විසින් ලියන ලද කඩයිම් පොතේ මායා රටට අයත් රට්ඨ එනම් දනව් 24ක් දක්වයි. ඉන් එකක් පානබුන්න දනව්වය.
සාවිත්‍රි දේවි කොලිජි ඇන්ඩ් හොස්පිටල් යනු 2017 මැයි 15 සිට කලර්ස් ටීවී ඔස්සේ විකාශය ඇරඹි ඉන්දියානු රූපවාහිනී මාලා නාට්‍යයකි. මෙහි ප්‍රධාන චරිත නිරූපණය කරන්නේ ස්වර්දා තිගාලේ සහ වරුන් කපූර් විසිනි.
බුදශිරි ටුඝ් තෙමූර්ගේ භාර්යාව බවට පත්වූයේ කුමන කාලයේදැයි අවිනිශ්චිත ය. නමුත් 1328දී ඇගේ සැමියා ප්‍රථම වරට සිහසුනට පත්වීමත් සමග ඇය අධිරාජිනිය බවට පත් වූවා ය. 1329 මුල් භාගයේ ඇය අධිරාජ මුද්‍රාව ලැබුවා ය. ඔහුට දාව ඇයට අවම වශයෙන් පුතුන් තිදෙනකුවත් සිටින්නට ඇතැයි විශ්වාස කෙරේ. ඔවුන් මෙසේ ය: ඔහුගේ උරුමකරු ලෙස නම්කළ අරද්නදාරා ; එල් තෙගූස් ; සහ තයිපිංනා . ඇයට දියණියන් වූ බවට සාක්ෂ්‍ය හමු නොවේ.
ඇගේ සැමියාගේ රාජ්‍ය සමයේ, ලාබාල තොඝොන් තෙමූර් ගොර්යෝව වෙතත්, අනතුරුව හෙනාන් වෙතත් පිටුවහල් කිරීමට මුල් වූයේ ඇයයි. ඇගේ තර්කය වූයේ ඔහු ටුඝ් තෙමූර්ගේ වැඩිමහල් සොයුරා වූ ඛුටුඝ්ටු ඛාන් කුසලාගේ සැබෑ පුත්‍රයා නොවේය යන්නයි. තොඝොන් තෙමූර් පිටුවහල් කළ සමයේම, බුදශිරි විසින් ඔහුගේ සුළු මෑණියන් වූ බාබුෂාට මරණ දඬුවම ලබාදීමට කටයුතු යෙදූයේ ඇගේ සැමියාට එරෙහිව කුමන්ත්‍රණයක් දියත් කළ බවට චෝදනා නගමිනි.
එල් තෙමූර් චෝදනා නගන්නට වූයේ ඇය විසින් එල් තෙගූස් සිහසුනට පත් කරන බවයි. නමුත් අධිරාජිනිය විසින් එය ප්‍රතික්ෂේප කළේ තමන් සිය හිටපු සැමියාගේ අදහස්වලට තවමත් ගරු කරන බවත්, එල් තෙගූස් රාජ්‍ය පාලනය මෙහෙයවීමට ලාබාල වැඩි බවත් ය. ඒ වෙනුවට, ඇය විසින් දහතුන් වියැති තොඝොන් තෙමූර් නැවත කැඳවා 1333දී ඔහුව අධිරාජයා ලෙස පත්කරන ලදී. 1336දී ඇයව මහා වැන්දඹු අධිරාජිනිය ධුරයට උස්ස කෙරිණි.
බුදශිරි , හෝ චීනකරණය කළ ස්වරූපයෙන් පුතශලි ලෙස හැඳින්වෙන්නේ 1332 සහ 1333 අතර කාලයේ යුවාන් රාජවංශයේ විසූ රාජ්‍යාධිකාරිණියකි. ජයාතු ඛාන් ටුඝ් තෙමූර්ගේ භාර්යාව වූ ඇය, ඛොන්ගිරාඩ් වංශයට අයත් වූවා ය. ඇගේ පියා ලූහි කුමාර දිවබාලා වල්ලභ කුමරුන් වූ අතර, මව ලූහි සෙංගේ රාගි ශ්‍රේෂ්ඨ කුමරිය විය.
ඛජුරාහෝ හනුමාන් අභිලේඛනය යනුවෙන් හැඳින්වෙන්නේ ඉන්දියාවේ මධ්‍ය ප්‍රදේශ්හි ඡතර්පූර් දිස්ත්‍රික්කයේ ඛජුරාහෝ දේවාල භූමියෙන් හමුවූ දැවැන්ත හනුමාන් ප්‍රතිමාවක පාදමෙහි දක්නට ලැබුණු අභිලේඛන වාර්තාවකි. මෙම අභිලේඛනය ක්‍රි.ව. දසවන සිවසට පමණ අයත් යැයි කාලනිර්ණය සිදු කොට ඇත. මෙම හනුමාන් ප්‍රතිමාව ඉන්දියාවේ පුරාවිද්‍යා සමීක්ෂණ දෙපාර්තමේන්තුවේ ආරක්ෂාව යටතේ පවතින අතර, ජාතික වැදගත්කමක් සහිත ස්මාරකයක් ලෙස ද ලැයිස්තුගත කොට ඇත.
ඛජුරාහෝ ශිලා ලේඛනයට හින්දු ආගමේ ඉතිහාසය තුළ ඉහළ වැදගත්කම්ක හිමිව ඇත්තේ එහි 316 ලෙස දිනයක් විස්තර කරන බැවිනි. ඉතිහාසඥයින් විසින් මෙම දිනය හර්ෂ යුගයට අයත් යැයි සලකා, එහි අගය ව්‍යවහාර වර්ෂයෙන් 922 ලෙස සලකා ඇත. දසවන සියවසට වඩා පැරණි හනුමාන් ප්‍රතිමා පැවතිය ද, මෙම අභිලේඛනය හේතුවෙන් මෙම ඛජුරාහෝ හනුමාන් ප්‍රතිමාව මෙතෙක් හඳුනාගෙන ඇති පැරණිතම දින නිර්ණිත ප්‍රතිමාව ලෙස සැලකේ.
ඛජුරාහෝව පිළිබඳ ශාස්ත්‍රීය ග්‍රන්ථ රැසකම මෙම හනුමාන් ප්‍රතිමාව සහ ශිලා ලේඛනය පිළිබඳ තොරතුරු ඉදිරිපත් කොට තිබේ. මෙම අභිලේඛනය පළමුව සිය සැලකිල්ලට භාජනය කරන ලද්දේ දහනවවන සියවසේ දී ඇලෙක්සැන්ඩර් කනිංහැම් විසිනි. 1904දී ඩී. ආර්. භාණ්ඩර්කර් විසින් අභිලේඛනය යළි විමසුමකට ලක් කළ අතර එහි දිනය පිළිබඳ නව අර්ථ නිරූපණයකට අමතරව, නව තොරතුරු රැසක්ම ප්‍රකාශයට පත්කරන ලදී.
මෙම අභිලේඛනය පිහිටා ඇත්තේ ඛජුරාහෝවේ පිහිටි සුප්‍රකට හනුමාන් දේව ප්‍රතිමාවක පාදමෙහි ය. මෙම ප්‍රතිමාව වන්දනා කටයුතු සඳහා භාවිතා වන හෙයින් සහ එය අන්තර්ගත පූජාස්ථානය නවීකරණයට භාජනය කොට ඇති හෙයින්, වර්තමානය වන විට එම අභිලේඛනය දක්නට නොලැබේ.
ශිලා ලේඛනය සංස්කෘත භාෂාවෙන් රචනාකොට ඇති අතර, එය පේළි තුනකට ලියා ඇත. අක්ෂරවල ශෛලිය අනුව යෝජනා වී ඇත්තේ එය ක්‍රි.ව. දසවන සියවසට අයත් එකක් බවයි.
එක් පුරාවෘත්තයක් අනුව, මෙය නිර්මාණයට පෙළඹුණේ කෙසේදැයි, එනම් ඔහු සියුස් දැකගැනීමට ඔලිම්පස් කන්ද මුදුනට ගියේ ද නැතහොත් ෆීඩියස්ට තමන්ව දර්ශනය වන ලෙස සියුස් පහළට පැමිණියේදැයි ෆීඩියස්ගෙන් විමසූ අවස්ථාවේ ශිල්පියා පිළිතුරු දී ඇත්තේ තමන් සියුස්ව නිරූපණය කළේ හෝමර්ගේ ඉලියඩ් පළමු ග්‍රන්ථයේ පද්‍ය 528 – 530 අනුව බවයි :
එමෙන්ම මෙම ප්‍රතිමා ශිල්පියා සිය ඉරෝමිනෝස් පැන්ටාර්කිස් අමරණීය කරවූයේ දෙවියන්ගේ සුළැඟිල්ලෙහි " " යනුවෙන් කැටයම් කිරීමෙන් සහ, ප්‍රතිමාවේ දෙපාමුළ කිරුළ පැළඳගන්නා තරුණයකුගේ කැටයමක් තැන්පත් කිරීමෙනි.
පර්යේෂකයන්ට අනුව චිම්පන්සියා හා ඔස්ට්‍රලෝපිතකස් මානව පූර්වජකයා මීට වසර මිලියන 5 කට හෝ 6 පෙර විසූ එකම පොදු පූර්වජකයෙකු ගෙන් පැවතෙන බවයි ,මොවුන් ගේ පරිණාමය ඉතා සෙමෙන් සිදු වී ඇත කෙසේ වෙතත් පසුව මානව පූර්වජකයන් ගේ පරිණාමය වේගයෙන් සිදුවී ඇත.සිලන්ත්‍රොපතකස් චෙඩන්සිස් හෙවත් ට මල් වානරයා වසර මිලියන 7 පමණ පෙර ද ඔරොරින් ටුගනේසිස් වසර මිලියන 6 කට පෙර විවීසී. මෙනිසා මෙම පූර්වජකයින් ගෙන් පැවත එන මිනිසා හා චිම්පනසියා අතර ජානමය වශයෙන් බොහෝ සමානකම් දක්නට ලැබේ.
1979 දී ඔස්ට්‍රලෝපිතකස් වානරයාගේ දන්ත ෆොසිල අධ්‍යනයෙන් මොවුන්ගේ ආහාර රටාව පිළිබද තොරතුරු සොයාගැනීමට හැකිවිය. ඔස්ට්‍රලෝපිතකස් වානරයා ශාකභක්ෂකයෙකු වූ අතර පළතුරු එළවලු මෙන්ම ඇතැම් විට කුඩා කෘබීන්ද ආහාරයගෛන ඇත., ඔස්ට්‍රලෝපිතකස් අැප්‍රිකන්සිස් ආදී මානව පූර්වජකයන්ගේ චාර්වක දත් පැහැදිළිව වර්ධනය වී පැවතින. මොවුන් ඇට වර්ග හා රළු බීජ වැනි තරමක් රළු ආහාර ගෙන ඇත. මෑතක දී සිදුකල පරීක්ෂණ මගින්ද මොවුන් රළු ආහාර වර්ග ගෙන ඇතිබව පැහැදිළිවිය.
ඔස්ට්‍රලෝපිතකස් නම් වූ මෙම මානව පූර්වජකයා නැගෙනහිර හා උතුරු අප්‍රිකානු කලාපයේ මීට වසර මිලියන 3 පමණ පෙර අවධියේ විසිරී සිටි බව සොයාගෙන ඇක.මානව පූර්වජකයන් ගේ ෆොසිල සාධක හා පා සටහන් ටැන්සානියාව ආදී පෙදෙස් වලින් හමු වූ අතර මෙම සාධක මගින් මොවුන් තරමක් දුරට නූතන මානවයාට සමාන ලක්ෂණ දරන බව පිළිගැනේ. ඔස්ට්‍රලෝපිතකස් ඇනමෙන්සිස්,ඔස්ට්‍රලෝපිතකස් අැෆරෙන්සිස්සහ ඔස්ට්‍රලෝපිතකස් ඇෆ්ප්‍රිකන්සිස් හොම්නිඩ් පවුලට අයත් මානව පූර්වජකයන් ලෙස ප්‍රකටය.
ඔස්ට්‍රලෝපිතකස් විශේෂය මානව පරිණාමයේ ඉතා වැදගත් සාධකයකි.මොවුන් මිහිමත විසූ සක්‍රීය කාලය මීට වසර මිලියන 3 පෙර යුගයයි.නූතන මානවයා අයත්වන හොමිනිඩ් පවුලට අයත් මුල්ම මානව පූර්වජකයා ඔස්ට්‍රලෝපිතකස්ය.එමෙන්ම දියුනු ස්නායු පද්ධතියක් හා වර්ධනයවූ මොළයක් සහිත විශේෂ හැකියාවන් ගෙන් පරිපූර්ණ මානව පූර්වජයෙකු ද විය. මෙම ඔස්ට්‍රලෝපිතකස් විශේෂය පසුව හෝමෝ හැබිලිස් ලෙස පරිණාමය වූබව විශ්වාස කෙරේ.
ඔස්ට්‍රලෝපිතකස් වානරයාගේ ෆොසිල සාධක පරික්ෂා කිරීමේ දී මෙම මානව පූර්වජකයා මිනිසා අයත් හොමිනිඩ් පවුලේ පොදු පූර්වජකයා වියහැකි බව මානව විද්‍යාඥයන් මතපල කරයි.වෙනත් සිවුපාවන්ට වඩා මෙම මානව පූර්වජකයින්ට ශක්තිමත්ව වර්ධනය වූ මොළයක් පැවතීම හේතු කොටගෙන අනෙකුත් සතුන් අභිබවා මිහිතලය මත තම ආදිප්‍ය පැතුරුවා හැරීමට මානව පූර්වජකයින්ට හැකිවිය.
මානව හා වානර පූර්වජකයන්ගේත් වර්තමාන වානරයන්ගේත් නූතන මානවයාගේත් ෆොසිල සාධක අධ්‍යන වලදී දෙපාවත් බව ඍජුකාය විලාසය හොමිනිඩ් පවුලේ පොදු ලක්ෂණයක් ලෙස හදුනා ගෙන ඇත.මොවුන් පයින් අැවිදින අතර ගස් අතු කඩා ගැනීමට ඉදිරි ගාත්‍රා යොදාගත් අතර ආහාර ඩැහැගැනීමට අත්තක සිට තවත් අත්තකට මාරුවීමට තම ඉදිරි ගාත්‍රා ඔවුක් යොදාගත්හ.
ෆොසිල සාධක ඇසුරින් විද්‍යාත්මක පර්යේෂණ සිදුකළ මානව විද්‍යාඥයන්ගේ අදහස් දැක්වීම්වලට අනුම ඔස්ට්‍රලෝපිතකස් මානව පූර්වජකයාට මානව ස්වරූපයකුත් වානර ස්වරූපයකුත් ඇතිබව පැහැදිලිය.එම නිසා මෙම මානව පූර්වජකයා මානවයෙකු හෝ වානරයෙකු ලෙස හදුන්වනවාට වඩා අර්ධමානවයෙකු ලෙස හදුන්වාදීමට බොහෝ මානව විද්‍යාඥයන් කැමැත්තක් පළකරයිˑ
කෙසේ වෙතත්මා නව පූර්වජකයින් චිම්පන්සි හා ගොරිල්ලා යන වානරයින් ගේ සංචරණ රටාවල පැහැදිලි වෙනසක් ඇතිබව මානව විද්‍යාඥයන් පවසයි.මානව පූර්වකයාට පමණක් පසුව ඍජුකාය විලාසයෙන් සංචරණය වීමට හැකිවන්නට ඇත. තවදුරටත් සංසන්දනය කිරීමේ දී වෙනත් ප්‍රිමාටාවන් ගේ මැණික් කටුව හා අල්ල ගස් අතු අතර සංචරණයට හැඩ ගැසෙන්නට ඇත.
වර්තමාන මිනිසාගේ ස්ත්‍රී පුරුෂ වශයෙන් ශරීර ප්‍රමාණයෙන් පැහැදිළි වෙනසක් නොපෙනුනද මෙම මානව පූර්වජකයා ගේ ස්ත්‍රී පුරුෂ රූපාකරයේ පැහැදිළි වෙනසක් පැවතින,මෙම මානව පූර්වජකයාගේ පිරිමි වානරයෙකුට වඩා ශරීර ප්‍රමාණයෙන් අඩක පමණ ප්‍රමාණයකින් ගැහැණු වානරයා කුඩාවිය.
ඔස්ට්‍රෙලෝපිතකස් වානරයා ගේ මොළය නූතන මිනිස් මොළය මෙන් විශාලත්වයෙන් 35% පමණ විය.මොවුන් තම පසුපස ගාත්‍රා වලින් සිටගෙන ඍජු කාය විලාසයකින් සංචරණය වී ඇත.මෙම මානව පූර්වජකයා ගේ පිරිමි වනරයාට වඩා ගැහැණු වානරයා උසින් අඩුවිය.
මෙම මානව පූර්වජකයන් ගේ රූපාකෘති වෙනස් කම් සැලකීමේ දී ශ්‍රෝණිය සහ පාද බොහෝ විට නූතන මානවයාට සමාන ලක්ෂණ දැරීය. මොවුන්ට කුඩා රදනක දත් හා වර්ධනයවූ චාර්වක දත් විය.එයට හේතුව ඔස්ට්‍රලෝපිතකස් වානරයන් ශාකභක්ෂකයන් වූ නිසා වියහැක.
මෙම මානව පූර්වජකයන් සරල ශිලාමය ආයුධ තැනූ බව පර්යේෂණ මගින් සනාතවී ඇතˑඒ වසර මිලියන 2ˑ5 පෙරය. කෙසේ වෙතත් මීට වසර මිලියන 3ˑ4 පෙරද මානව පූර්වජකයින් ශිලාමය ආයුධ භාවිතකර ඇතිබව 2010 දී සිදුකල අධ්‍යනයකදී හෙලිවී ඇත.
මොවුන් ගේ සිරුර සම්පූර්ණයෙන් ලොම් වලින් වැසුන සිරුරක් වූ අතර වර්ථමාන මානවයාට වඩා මෙම මානව පූර්වජකයින් බාහිර පෙනුමෙන් සමාන වන්නේ චිම්පන්සියාටය.
මෙම මමිය 35 සොහොන්ගැබේ තවත් මමී දෙකකට යාබදව තිබී හමු විය. සෙසු මමී දෙක නම්: වෙබෙන්සෙනුගේ යැයි සිතිය හැකි 10වන විය අවට මියගිය පිරිමි දරුවකුගේ මමියක් සහ වැඩිමහල් කාන්තාවකගේ මමියකි. ටූටන්ඛාමූන්ගේ පෙළපත පිළිබඳ සිදුකළ මෑතකාලීන අධ්‍යයනවලින් පෙනීගොස් ඇත්තේ එම වැඩිමහල් කාන්තාවගේ මමිය ටියේ රැජිනගේ බවයි. මෙම මමී තුන හමුවූයේ සොහොන්ගැබෙහි පැති කුටියක නිර්වස්ත්‍රව පෙළට තබා තිබියදී ය. පුරාතන සොහොන් බිඳින්න් අතින් මෙම මමී තුනට අතිශයින් හානි සිදු වී තිබිණි.
ලාබාල යුවතිය මමියේ අනන්‍යතාව පිළිබඳ ඇත්තේ දැඩි මතභේදාත්මක ස්වරූපයකි. මමිය සොයා ගැනීමෙන් පසු, වික්ටර් ලොරෙට් මෙම තරුණ පිරිමියකුට අයත් යැයි විශ්වාස කළේ එහි හිස මුඩු ස්වභාවයක් ගැනීම නිසායි. ලොරෙට්ගේ මුල් මතය වසර ගණනාවක් පුරා විශ්වාස කෙරුණ ද, පසුකලෙක ආචාර්ය ග්‍රැෆ්ටන් එලියට් ස්මිත් විසින් සිදුකළ සමීප අධ්‍යයනයකින් පෙනී ගියේ මමිය කාන්තාවකට අයත් වූවක් බවයි.
විද්‍යා බාලන්, ලලිතා ලෙස; ශේඛර් කෙරෙහි නොසිඳෙන ප්‍රේමයෙන් සහ ගෞරවයෙන් යුතුව දිවිගෙවන කාන්තාවකි. මියුරු ගායිකාවක ද වන මැය, දෝෂාරෝපණ හමුවේ පවා සිය ගෞරවය රැකගැනීමට සමත් ය.
සයිෆ් අලි ඛාන්, ශේඛර් රෝයි ලෙස; ලිලතා කෙරෙහි පෙම් කරන මොහු ගිරිෂ්ට ඊර්ෂ්‍යා කරයි. මොහු දක්ෂ සංගීතඥයෙකි. අවසානය තෙක් ඔහු තමන් කෙරෙහිම තරහෙන් යුතුව දැඩි පුද්ගලයකු බවට පත්ව සිටියේ ය.
රායිමා සේන්,‍ කොයෙල් ලෙස; ලලිතාගේ දඟකාර ඥාති සොයුරිය වන මැයි සෑම මොහොතක්ම සතුටින්, ක්‍රියාශීලීව ගත කරන්නට උත්සාහ කරයි.
සාබ්‍යසචි චක්‍රබර්තී, නවීන් රෝයි ලෙස; දැඩි, කෲර සහ කපටි ව්‍යාපාරිකයෙකි. ඔහු මානව වටිනාකම් අගය නොකරන්නකු වන අතර, මුදල්වලට කෑදර අයෙකි.
සුරින්දර් කොවුර්, රා‍ජේශ්වරී ලෙස; ශේඛර්ගේ මව වන මැය සිය සැමියාගේ ක්‍රියා කලාපය අප්‍රිය කරන අතර, සිය අසල්වැසියන්ට සත්කාර කරයි.
පරිණීතාහි සංගීතය පිළිබඳ විචාරකයින් මහත් අපේක්ෂා සහගත වූයේ චොප්රාගේ මින් පෙර ඇතැම් චිත්‍රපට සහ මිෂන් කාෂ්මීර් ) සම්මානලාභී සංගීත නිර්මාණවලින් යුක්ත වීම නිසායි. පරිණීතාහි සංගීත අධ්‍යක්ෂ ශාන්තනු මොයිත්‍රා තනු සිය ගණනක් නිර්මාණය කළ අතර, වර්ෂයක ප්‍රයත්නයකින් පසුව අවසානයේ ඉන් හයක් තෝරාගන්නා ලදී. ධ්වනිපථය නිමවීමෙන් පසුව මෙම සංගීතඥයාගේ හැකියාව දක්ෂ කළ චොප්රා පැවසූයේ මොයිත්‍රාට පසුගිය බොලිවුඩ් සංගීත අධ්‍යක්ෂකවරයකු වූ ආර්. ඩී. බර්මන් වැන්නකු විය හැකි බවයි.
චොප්රා සම්මුඛ සාකච්ඡාවක දී පැවසූයේ පරිණීතාහි ප්‍රධාන චරිත ද්විත්වය සඳහා වූ පළමු තේරීම සයිෆ් අලි ඛාන් සහ විද්‍යා බාලන් නොවූ බවයි. සැබැවින්ම මුලින් අභිෂේක් බච්චන් ශේඛර් ලෙසත්, සයිෆ් අලි ඛාන් ගිරිෂ් ලෙසත් රංගනයට තෝරාගෙන තිබිණි. කෙසේනමුත්, අභිෂේක් ව්‍යාපෘතියෙන් ඉවත් වූ අතර, සයිෆ් චරිතය වෙනස් කරගැනීමට කැමති විය. මේ බව සනාථ කරමින් සම්මුඛ සාකච්ඡාවක දී සයිෆ් පැවසූයේ සර්කාර්ට සිය හැකියා පිළිබඳ විශ්වාසයක් පැවතුණ ද, චොප්රා ඔහුව ලබාගැනීමට එතරම් උනන්දු නොවූ බවයි.
පරිණීතා ප්‍රධාන වශයෙන්ම ගෙතී ඇත්තේ මෙහි ප්‍රධාන චරිත වන ලලිතා සහ ශේඛර් වටා ය. ළමාවියේ සිටම ශේඛර් සහ ලලිතා මිතුරන් වූ අතර, ක්‍රමයෙන් ඔවුන්ගේ මිත්‍රත්වය ප්‍රේමයක් බවට පරිවර්තනය වේ. වැරදි වැටහීම් ගණනාවකින් පසුව, ශේඛර්ගේ පියාගේ කුමන්ත්‍රණ හේතුවෙන් ඔවුන් දෙදෙනා වෙන්වේ. කථාව තවත් සංකීර්ණ වන්නේ ලලිතාගේ පවුලට උපකාර කරන ගිරිෂ්ගේ පැමිණීමත් සමගයි. ක්‍රමයෙන් ශේඛර්ගේ ප්‍රේමය සිය පියාගේ තණ්හාධික ස්වභාවය පරදවමින් ලලිතා කරා ඇදෙයි.
චිත්‍රපට වෙළඳපොලේ අඳුරු පසුබිම නිරාවරණය කරමින් ද ඉන්ඩියන් එක්ස්ප්‍රස් පුවත්පතේ ලිපියක් ප්‍රකාශයට පත්වීමත් සමග චෞරත්ව මතභේදයක් ද ඇති විය. චිත්‍රපටය මුදාහැර සති කිහිපයකින් කලාතුරකින් තැටි රු. 40ක පමණ අඩු මිලකට අලෙවි වී ඇත. තවත් මතභේදයක් වූයේ සර්කාර්ගේ සමීප මිතුරකු සහ රචකයකු වූ සෞමිත්‍ර දාස්ගුප්තා විසින් චිත්‍රපටයේ කථාව මෙම නොවෙලාවෙන් තමන් ගොඩනැගූ කෘතියට සමානත්වයක් දක්වන බව පවසමින් චෝදනා නැගීමයි.
2005දී, පරිණීතාහි නළු කැළ රතු පලසක් මතින් ඇවිද ගියේ එය ඇම්ස්ටර්ඩෑම්හි අන්තර්ජාතික ඉන්දියානු චිත්‍රපට සම්මාන උළෙලේ සතිඅන්තයේ "ලෝක මංගල දර්ශන චිත්‍රපටය" වූ හෙයිනි. මෙම යුරෝපානු මංගල දර්ශනයේ දී, සර්කාර් පැවසූයේ මෙම චිත්‍රපටය ඇමරිකානු සහ ඉංග්‍රීසි බොක්ස්-ඔෆීස් තුළ විශිෂ්ට ආරම්භයක් ලද බවයි. අනුයාත සති හතරක් පුරා මෙය එක්සත් රාජධානි මුල් චිත්‍රපට දහය අතර පැවතිණි.
මෙම චිත්‍රපටය ඉන්දියානු සාහිත්‍යයේ සහ සිනමාවේ වැදගත් සන්ධිස්ථානයක් වේ. පූර්ව-නිකුතු බාධා පැමිණිය ද, මෙය විචාරක ඇගයුමට පාත්‍ර විය. මෙය ෆිල්ම්ෆෙයාර් සම්මාන ඇතුළු වැදගත් ස්මමාන උළෙලවල්හි දී සම්මාන හිමි කරගත්තේ ය. අධ්‍යක්ෂකවරයා හොඳම ප්‍රථම චිත්‍රපටය සඳහා ජාතික සම්මානය හිමිකරගත්තේ ය. පරිණීතා ප්‍රමුඛ අන්තර්ජාතික චිත්‍රපට උළෙලවල්හි දී ද ප්‍රදර්ශනය කොට ඇත.
2006 බර්ලින් චිත්‍රපට උළෙලේ ආධුනික නිර්මාණ 15 අතරට මෙය තේරිණි. ප්‍රේක්ෂකයන් වෙතින් මෙය ඉමහත් පිළිගැනීමක් ලැබුවේ චොප්රාව විමතියට පත් කරමිනි. බටහිර ජාතිකයින් 100කින් පමණ සමන්විත ප්‍රේක්ෂක පිරිසක් අපේක්ෂා කළ විචාරකයෙක්, සිනමාශාලාව ප්‍රේක්ෂකයන්ගෙන් පිරී පියගැටපෙළේ පවා අසුන් ගැනීමට පොරකමින් සිටින ප්‍රේක්ෂක පිරිස දැක විමතියට පත්වූයේ ය.
චොප්රා වරක් සර්කාර්ගේ චිත්‍රපට-නිර්මාණ හැකියාව පිළිබඳරස කථාවක් හෙළිකළේ ය. ඔහු පැවසූයේ ඔහු චිත්‍රපටයේ වියදම් සඳහා කිසිදින පෞද්ගලිකව චෙක්පත් අත්සන් නොකළ බවයි. ඔහු මුදල් සර්කාර්ගේ බැංකු ගිණුමට තැන්පත් කළ අතර, චෙක්පත් සර්කාර් සහ ඔහුගේ බිරිඳ විසින් පරීක්ෂා කොට අත්සන් කරන ලදී.
දියා මීර්සා පිටපතට ප්‍රිය කළ අතර කෙටි චරිතයක් වුව ද, දුෂ්ට ගායත්‍රී චරිතය නිරූපණයට ඇය සිය කැමැත්ත පළකළා ය. රායිමා සේන්ට ද චොප්රා සහ සර්කාර් දෙපළ සමග කටයුතු කිරීමට අවශ්‍ය විය. ප්‍රවීණ නිළි රේඛා පසුබිම් රංගනයෙන් දායක වූයේ "කේසි පහේලි සින්දගානි" ගීතයට ඇය ප්‍රිය කළ නිසායි.
2006දී, චිත්‍රපටය පාම් ස්ප්‍රිංස් අන්තර්ජාතික චිත්‍රපට උළෙල, 24වන සැන් ෆ්‍රැන්සිස්කෝ අන්තර්ජාතික ආසියානු ඇමරිකානු චිත්‍රපට උළෙල, ලොස් ඇන්ජලීස් ඉන්දියානු චිත්‍රපට උළෙල, හෙල්සින්කි චිත්‍රපට උළෙල සහ මැරකෙච්හි අන්තර්ජාතික චිත්‍රපට උළෙලේ දී ප්‍රදර්ශනය කෙරිණි.
සර්කාර් කොල්කතා නගරය හොඳින් දැන සිටි නිසා, චිත්‍රපටය ප්‍රධාන වශයෙන්ම රූගත කෙරුණේ එහි ය. චිත්‍රපටයේ වැඩි ප්‍රමාණයක් කොල්කතාහි රූගත වුව ද, එහි සුළු කොටසක් ඩාර්ජීලිංහි රූගත කෙරිණි.
සංජේ දත්ව තෝරාගැනුණේ ඔහුගේ බහුශ්‍රැතිභාවය නිසා බැව් වරක් සම්මුඛ සාකච්ඡාවක දී චොප්රා පැවසී ය. සංජේගේ සුහදශීලී ස්වභාවය ද චිත්‍රපටය නිර්මාණයේ දී වාසිදායක වූ බව ඔහු පැවසී ය.
මෙම චිත්‍රපටය එම නවකථාව පාදක කොටගත් තෙවන චිත්‍රපටය වේ. මින් පෙර 1953 මෙම නමම සහිත චිත්‍රපටයක් සහ 1976 සංකෝච් නම් චිත්‍රපටයක් එසේ නිර්මාණය වී ඇත.
විවිධ ද්‍රව‍‍‍ය්‍යන්හි ආතති වික්‍රියා වක්‍ර විශාල ලෙස වෙනස් වන අතර ද්‍රව‍‍‍ය්‍යෙහි උෂ්ණත්වය හා පූරණ වේගය අනුව එකම ද්‍රව‍‍‍ය්‍යක් මත විවිධ ආතනය්‍ය ප්‍රතය්‍යා බලයන් යොදමින් කරන ලද පරීක්ෂාවන්හිදී ලබාගත් ප්‍රතිඵලයන් වෙනස් වේ . කෙසේ නමුත්, විවිධ ද්‍රවය්‍ය කාණ්ඩයන්හි ආතති වික්‍රියා වක්‍ර අතරින් පොදු ගති ලක්ෂණ හදුනා ගැනීම මගින්, එම ද්‍රවය්‍යන් තනය්‍ය ද්‍රවය්‍ය හා ආතනය්‍ය ද්‍රවය්‍ය ලෙස වර්ග දෙකකට බෙදිය හැකිය.
යම් ද්‍රව‍‍‍ය්‍යක් ප්‍රතය්‍යා බලය සහ වික්‍රියාව අතර පෙන්වන සම්බන්ධතාවය එම ද්‍රවය්‍යෙහි ආතති වික්‍රියා වක්‍රය ලෙස හදුන්වයි. එය එක් එක් ද්‍රවය්‍ය සඳහා වෙනස් වන අතර එය වෙනස් ආතනය්‍ය හෝ සම්පීඩක පූරණ අන්තරයන්හිදී විරූපණය වන ප්‍රමාණය සටහන් කිරීම මගින් ලබා ගත හැක. මෙම වක්‍රයන් මගින් යම් ද්‍රවය්‍යක බොහෝ ගුණ හදුනා ගත හැක .
හරස්කඩ වර්ගඵලය වන දණ්ඩක දෙපසින් සමාන හා ප්‍රතිවිරුද්ධ වන බලයකින් අදින විට , එම දණ්ඩ ආතතියකට ලක්ව ඇතැයි සැලකිය හැකිය . දණ්ඩක හරස්කඩ වර්ගඵලයට යොදන ලද බලය දරන අනුපාතය ප්‍රතය්‍යා බලය යනුවෙන් අර්ථ දැක්විය හැක:
ද්‍රවය්‍යක වය්‍යාකෘති මාපාංකය යනු එම ද්‍රවය්‍යෙන් සාදන ලද වස්තුවක ඕනෑම ලක්ෂය්‍යකදී, වය්‍යාකෘති වික්‍රියාවට වය්‍යාකෘති ප්‍රතය්‍යාබලය දක්වන අනුපාතයයි. වය්‍යාකෘති මාපාංකය, දෘඩතා මාපාංකය ලෙසද හඳුන්වයි.
ආතතිය වස්තුවේ සෑම කොටසකටම බලපාන නිසා, මෙම ප්‍රතය්‍යා බලය ආතනය්‍ය ප්‍රතය්‍යා බලය ලෙසද හඳුන්වයි. ප්‍රතය්‍යා බලයෙහි ඒකකය පැස්කල් නොහොත් වර්ග මීටරයට නිව්ටන් වේ.
සාමානය්‍ය උෂ්ණත්වයන් යටතේදී තනය්‍ය වීමේ හැකියාව මගින්, වය්‍යුහාත්මක වානේ සහ බොහෝ මිශ්‍රලෝහ අඩංගු වන තනය්‍ය ද්‍රවය්‍ය විස්තර කල හැක.
දැන් වස්තුවක් මතට ස්පර්ශීයව යොදන ලද බලයක් සලකන්න.වර්ගඵලය මතට යොදන ලද වය්‍යාකෘති බලයේ අනුපාතය,වය්‍යාකෘති ප්‍රතය්‍යාබලය ලෙස හඳුන්වයි .
අංජුම් ෆකී, රාණි රාගේෂ්වරී සිං ලෙස; රාණා ඉන්ද්‍රවාදන්ගේ තෙවන භාර්යාවයි. දෙවරක් ඔහු සමග විවාහ වී ඇත.
ප්‍රීතිගේ අනාගත නැන්දණිය වන වසුන්දරා සහ රාණි එකිනෙකාව නුරුස්සති. එහි දී හෙළිවන්නේ වසුන්දරා ඇගේ පුත්‍රයා වන වික්‍රම්ජීත්ව ප්‍රීතිට විවාහ කරදෙන්නේ මැතිවරණ වාසි පතා බවයි. වික්‍රම්ජීත් අයමපත් තරුණයකු වන අතර, ඔහු සාක්ෂි‍ට අතවර කරයි. මේ පිළිබඳ දැනගන්නා රාජ් සහ රාණි මාධ්‍ය සහ වසුන්දරා ඉදිරියේ ඔහු පිළිබඳ හෙළිකරති. වික්‍රම්ජීත් ඔහුගේ අපරාධ වෙනුවෙන් සිරභාරයට ගැනෙයි. මේ අතර, රාජ්ගේ මිතුරා වන තෝෂි අත්වැරදීමකින් විවාහ දිනයේ ප්‍රීති සමග විවාහ වේ. රාණි රාජ්ට සමාව ලබා දෙයි.
ඒක් තා රාජා ඒක් ති රාණි යනු සී ටීවී නාළිකාවෙන් විකාශය වන ඉන්දියානු රූපවාහිනී කාලාන්තර නාට්‍යයකි. 2015 ජූලි 27 දින විකාශය ඇරඹි මෙය, සතියේ දිනවල ප.ව. 9.30ට විකාශය වේ. මෙහි 1වන කථාවාරයේ දී ද්‍රාෂ්ටි ධාමි සහ සිද්ධාන්ත් කර්ණික් විසින් ප්‍රධාන චරිත නිරූපණය කරන ලදී. 2වන කථාවාරයේ දී ප්‍රධාන චරිත නිරූපණය කළේ ඊෂා සිං සහ සර්තාජ් ගිල් විසිනි. 3වන කථාවාරයේ දී එම ප්‍රධාන නළු නිළි දෙපළ විසින්ම රංග‍නයේ යෙදිණි. මෙම වැඩසටහන 2017 ජූලි 4 දින අවසන් වීමට නියමිත ය.